b'\n_START_ARTICLE_\nHenri Kivioja\n_START_SECTION_\nUra\n_START_PARAGRAPH_\nKivioja on Iisalmen Peli-Karhujen kasvatti. Kaudella 2001\xe2\x80\x932002 h\xc3\xa4n oli IPK:n C-nuorten I-divisioonajoukkueen paras pistemies ja maalintekij\xc3\xa4 tehoilla 18+6=24. Kivioja siirtyi seuraavaksi kaudeksi HIFK:n B-nuoriin. H\xc3\xa4n palasi sielt\xc3\xa4 kaudeksi 2004\xe2\x80\x932005 Savoon ja siirtyi Kalevan Pallon A-nuoriin. Kivioja teki debyyttins\xc3\xa4 miesten peleiss\xc3\xa4 kaudella 2005\xe2\x80\x932006, kun h\xc3\xa4n pelasi II-divisioonaa kasvattajaseurassaan IPK:ssa. Kaudeksi 2006\xe2\x80\x932007 Kivioja palasi pelaamaan A-nuorten SM-liigaa HIFK:hon. H\xc3\xa4n oli joukkueen paras pistemies ja maalintekij\xc3\xa4 tehoilla 17+22=39. _NEWLINE_Kiviojan tultua yli-ik\xc3\xa4iseksi A-nuoriin h\xc3\xa4n haki pelipaikkaa try-outin kautta HIFK:n SM-liigajoukkueesta harjoituskaudella 2007. Kivioja j\xc3\xa4i kuitenkin ilman sopimusta ja h\xc3\xa4n pelasi kauden 2007\xe2\x80\x932008 Mestis-joukkue Kiekko-Vantaassa. Kivioja pelasi onnistuneen kauden Vantaalla tehden 42 ottelussa tehot 16+18=34, joilla h\xc3\xa4n oli joukkueensa toiseksi paras pistemies Jarmo Jokilan j\xc3\xa4lkeen. Kivioja valittiin kauden p\xc3\xa4\xc3\xa4tteeksi Mestiksen parhaaksi tulokkaaksi. H\xc3\xa4n pelasi kauden aikana my\xc3\xb6s kolme SM-liigaottelua lainalla SaiPan riveiss\xc3\xa4 marras-joulukuun vaihteessa 2007. Kivioja siirtyi kaudeksi 2008\xe2\x80\x932009 KooKoohon. H\xc3\xa4n loukkaantui elokuussa 2008 ja Kiviojan kausi j\xc3\xa4i 36 ottelun mittaiseksi. H\xc3\xa4n teki pelaamissaan otteluissa tehot 10+12=22._NEWLINE_Kes\xc3\xa4ll\xc3\xa4 2009 Kivioja haki kahden vuoden j\xc3\xa4lkeen taas pelipaikkaa HIFK:n riveist\xc3\xa4, mutta j\xc3\xa4i t\xc3\xa4ll\xc3\xa4kin kertaa ilman sopimusta. H\xc3\xa4n siirtyi elokuussa try-outille Mestiksen nousijajoukkue Rovaniemen Kiekkoon. Kivioja sai sopimuksen loppukaudeksi ja h\xc3\xa4n teki 43 ottelussa tehot 13+12=25. Se riitti joukkueen sis\xc3\xa4isen pistep\xc3\xb6rssin kolmanteen sijaan ja sis\xc3\xa4isen maalip\xc3\xb6rssin toiseen sijaan. RoKin visiitti Mestiksess\xc3\xa4 j\xc3\xa4i vain vuoden mittaiseksi, kun joukkue putosi kev\xc3\xa4\xc3\xa4ll\xc3\xa4 2010 takaisin Suomi-sarjaan. Kivioja teki karsintasarjan 7 ottelussa tehot 2+7=9, joilla h\xc3\xa4n oli RoKin kolmanneksi paras pistemies Jaakko J\xc3\xa4rvitalon kanssa sek\xc3\xa4 joukkueen sis\xc3\xa4isen sy\xc3\xb6tt\xc3\xb6p\xc3\xb6rssin voittaja J\xc3\xa4rvitalon ja Ville Vimparin kanssa._NEWLINE_Toukokuussa 2010 Kivioja teki vuoden mittaisen sopimuksen Jokipoikien kanssa. H\xc3\xa4n oli 14 osumallaan joukkueen kolmanneksi paras maalintekij\xc3\xa4._NEWLINE_Kaudeksi 2011\xe2\x80\x932012 Kivioja palasi takaisin pelaamaan Iisalmen Peli-Karhujen riveihin. H\xc3\xa4n voitti Iisalmen Sanomien -pistekisan 16 IS-pisteell\xc3\xa4.'